CELEX: 32013R0444
Language: hr
Date: 2013-05-07 00:00:00
Title: Provedbena uredba Komisije (EU) br. 444/2013 od 7. svibnja 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               141
            
         32013R0444
   
               L 130/19
            
            
               SLUŽBENI LIST EUROPSKE UNIJE
            
            
               07.05.2013.
            
         
      PROVEDBENA UREDBA KOMISIJE (EU) br. 444/2013
   od 7. svibnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Proizvod je žuti do žutosmeđi prah koji se sastoji (% mas.):
               
                           bjelančevina
                        
                        
                           62,5
                        
                     
                           škroba/glukoze
                        
                        
                           7
                        
                     
                           vlage
                        
                        
                           9
                        
                     
                           sirovih vlakana
                        
                        
                           3,9
                        
                     
                           sirove masti
                        
                        
                           1,1
                        
                     
                           sirovog pepela
                        
                        
                           6
                        
                     Proizvod je dobiven od odmašćene soje nakon ekstrakcije ulja, nadalje ekstrahiran vodom i etanolom radi odstranjivanja topljivih ugljikohidrata i minerala.
               Proizvod je nepogodan za ljudsku potrošnju i upotrebljava se kao hrana za životinje.
            
            
               2309 90 31
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature, Napomenom 1. uz poglavlje 23. i tekstom oznaka KN 2309, 2309 90 i 2309 90 31.
               Proizvod je koncentrat bjelančevine i nije ostatak koji izravno proizlazi iz ekstrakcije soje. Stoga je isključeno razvrstavanje pod tarifni broj 2304.
               Proizvod je dobiven preradom odmašćene soje u mjeri kojoj gubi bitne značajke izvornog materijala (vidjeti Napomenu 1. uz poglavlje 23. i Napomene s objašnjenjem HS-a uz tarifni broj 2309).
               Proizvod je neprikladan za prehranu ljudi i namijenjen je isključivo za hranidbu životinja. Stoga se razvrstava pod oznaku KN 2309 90 31 kao ostali pripravci vrsta koje se rabi za hranidbu životinja.